Paola Rodilla Martínez guanya el Concurs Arturo Parra  convocat per la Unió Musical d'Alaquàs
03/04/2007 10:22:00

# Paola Rodilla Martínez guanya el Concurs Arturo Parra convocat per la Unió Musical d'Alaquàs

*   03/04/2007 10:22:00
*   [Imprimir](#)
*   Compartir
*    https://www.alaquas.org/documento.asp?id\_do=10066

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10066%2F0&title=Ajuntament%20d%27Alaqu%C3%A0s.%20Premsa.Paola%20Rodilla%20Mart%C3%ADnez%20guanya%20el%20Concurs%20Arturo%20Parra%20convocat%20per%20la%20Uni%C3%B3%20Musical%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10066/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10066/10066_Form_4.jpg)](https://www.alaquas.org/ficheros/documentos/2007/2/10066/10066_Form_10.jpg "<a href='https://www.alaquas.org/ficheros/documentos/2007/2/10066/10066_Form_10.jpg' target=_blank><i class='fa fa-external-link' aria-hidden='true'></i>.Paola Rodilla Martínez guanya el Concurs Arturo Parra  convocat per la Unió Musical d'Alaquàs</a>")

Aquesta intèrpret de trompa va ser la premiada entre trenta sis joves intèrprets de vent-metall que s'han inscrit en aquesta primera edició

Els passats 31 de març i 1 d'abril va celebrar-se a l'Auditori Nou el primer concurs de joves intèrprets "Arturo Parra" convocat per la Unió Musical d'Alaquàs. Una convocatòria que ha tingut un gran èxit de participació ja que els inscrits han estat 36 persones de 8 províncies distintes, entre ells un veí d'Alaquàs. Una vegada passades les diferents proves, la guanyadora ha resultat Paola Rodilla Martínez, jove intèrpret de trompa, que va endur-se el primer premi dotat amb 3.000 euros i un diploma.

El palmarès d'aquest concurs va completar-se amb el segon premi (diploma i 1.600 euros) per a Virgilio Mas Tamarit, intèrpret de tuba, i el tercer premi (diploma i 1.000 euros) per a Joan Salvador Mont Arnal, amb el bombardí. També va haver un premi especial, dotat amb 1.000 euros, beca d'estudis i diploma, per al millor intèrpret local. Aquest va recaure en Miguel Ángel Artero Rodrigo, per la seua actuació amb la tuba.

La UMA ha comptat com a jurat amb tres reconeguts músics d'instruments de vent-metall amb un gran prestigi nacional i internacional. Han estat Fernando Puig Parra, trompa solista, i Antonio Cambres Rodríguez, trompeta solista, tots dos components de l'Orquestra Simfònica de Madrid. I, junt ells, Vicente Sena Martí, tuba solista de la Banda de Sa Majestat Juan Carlos I.

El divendres 30 de març, a partir de les 21 hores, va tindre lloc als locals de la UMA la presentació del concurs i el sorteig que va decidir l'ordre d'intervenció en les audicions. El dissabte 31 de març van realitzar-se les interpretacions entre les 10 i les 14:30 hores i les 16 i les 20:30 hores. Una vegada finalitzada aquesta primera fase eliminatòria, es va donar a conèixer els finalistes. Aquestos van dur a terme les seues actuacions el diumenge 1 d'abril a partir de les 10 hores. La mateixa vesprada van anunciar-se els guanyadors del concurs, després d'un concert de clausura que va oferir Rubén Simeó Gijón, jove músic local amb una gran projecció.

Amb aquest certamen, a més d'oferir un espai d'oportunitats i de promoció per als alumnes que estudien música i en concret aquesta especialitat, l'entitat ha volgut retre homenatge a l'intèrpret local Arturo Parra. El reconegut músic va nàixer a Alaquàs en 1913 i va tenir una pròspera carrera musical durant gran part de la seua vida desenvolupada a Madrid, en organismes oficials i a les orquestres Filharmònica i Simfònica de Madrid. En la seua dilatada trajectòria també va construir i coordinar les orquestres dels teatres Albéniz i Alcázar. I també va realitzar diverses gravacions per a discs i pel·lícules. Després del seu retir en 1970 va impartir classes de solfeig i instrument de metall en Torrent, Alaquàs i Albuixec.

La UMA ha considerat que l'entrega i el treball d'aquest compositor i intèrpret al llarg de la seua vida, el fa mereixedor d'aquest reconeixement en honor al seu interès per fomentar i promocionar la música local, especialment la de la Unió Musical d'Alaquàs.

En aquest certamen han col·laborat l'Ajuntament d'Alaquàs, el Centre Professional de Música Vicent Sanchis i Sanz i el Centre Educatiu Musical i Artístic d'Alaquàs a més de la família de l'homenatjat.